Centenars de persones denuncien una “operació d’Estat” contra Catalunya Centenars de persones denuncien una “operació d’Estat” contra Catalunya – Tot Barcelona | Notícies i Informació d'actualitat a Barcelona\nProtesta davant la Catedral contra les detencions i escorcolls de la Guàrdia Civil\nManifestants davant la catedral de Barcelona contra l'operació Volhov / J.A.G\nJoan Antoni Guerrero 28/10/2020 9:57 pm\nCentenars de persones s’han manifestat aquest dimecres al vespre l’operació policial Volhov contra empresaris independentistes. En un manifest de rebuig contra la repressió, les entitats convocants, entitats i partits independentistes, han afirmat que les detencions formen part d’una “autèntica operació d’Estat”.\nL’actriu Carme Sansa ha llegit el text davant dels concentrats a la plaça de la Catedral, on s’ha intentat guardar les distàncies com marquen els protocols de la Covid-19. El manifest reclama la llibertat pels detinguts i defensa la independència per “marxar de l’estat espanyol”.\nDurant la manifestació s’han escoltat crits d’independència i s’ha acabat entonant Els Segadors. La protesta ha durat deu minuts i malgrat la presència de representants d’entitats i polítics, només ha parlat Sansa per llegir el manifest. Entre els assistents, s’hi ha vist els diputats al Parlament Carles Riera (CUP), Francesc de Dalmases (JxCat), Assumpció Laïlla i José Rodríguez (ERC), així com la presidenta de l’ANC, Elisenda Paluzie.\nL’acte s’ha reproduït a diverses poblacions catalanes com les capitals de comarca i en tots ells s’ha llegit el mateix manifest. L’acte ha durat pocs minuts i després s’ha donat per acabat per part dels organitzadors. A les 20 hores hi ha una altra concentració prevista a la caserna de la Guàrdia Civil a la Travessers de Gràcia.


La 41a edició de la Fira concurs de bestiar aplega una trentena d'explotacions i més de 200 caps de bestiar\n3 min. Andorra la Vella 27/10/2019 17:14\n651x366 La 41a edició de la Fira concurs de bestiar celebrada aquest diumenge. / M. P. (ANA) La 41a edició de la Fira concurs de bestiar celebrada aquest diumenge. / M. P. (ANA)\n651x366 La ministra de Medi Ambient, Agricultura i Sostenibilitat, Sílvia Calvó, durant el seu parlament. / M. P. (ANA) La ministra de Medi Ambient, Agricultura i Sostenibilitat, Sílvia Calvó, durant el seu parlament. / M. P. (ANA)\nLa Fira concurs de bestiar ha arribat aquest diumenge a la 41a edició. Durant el seu parlament, tot just abans de l'entrega de premis als ramaders i agricultors per la seva tasca en les diferents explotacions del país, la ministra de Medi Ambient, Agricultura i Sostenibilitat, Sílvia Calvó, ha fet extensiva als assistents l'aposta dels experts internacionals per "promoure un consum de carn més saludable i de major qualitat", ja que d'aquesta manera es pot garantir la " continuïtat" del sector. Calvó ha fet públiques les visites que al llarg de l'estiu ha anat duent a terme per les diferents explotacions bovines del Principat, i ha confirmat que s'està treballant en "un full de ruta per poder diversificar el sector i donar-li continuïtat".\nLa titular de Medi Ambient ha posat en relleu que, en les diferents visites, els ramaders "ens han fet propostes molt concretes", al voltant d'una vintena, "que ara mirarem de treballar amb forma d'un projecte de llei que pugui recollir tots aquests suggeriments que ens han fet" i, d'aquesta manera, "donar les eines necessàries perquè el sector continuï pervivint com fins ara". Tot i que no ha donat massa detalls, la ministra ha anunciat que es preveuen mesures encarades a la simplificació administrativa, també amb la urbanística i amb la remodelació dels ajuts adreçats als ramaders.\nEl director d'Agricultura, Josep Maria Casals, ha indicat per la seva banda que totes les propostes "són importants" i que aborden aspectes molt diversos, entre els quals també s'inclouen assumptes "lligats a la producció local". Casals ha ressaltat que s'ha de fer valdre la producció que es fa a Andorra, "què és de molta qualitat" i està en un "entorn molt sanejat" i, així, també es pot donar resposta "a la demanda del consumidor andorrà", que cerca un producte de proximitat i d'alta qualitat.\nD'altra banda, Calvó també ha informat de la posada en marxa d'una campanya de comunicació, que es presentarà més endavant, i que anirà lligada a la reducció del consum de carn però amb major qualitat. S'ha contractat a un carnisser per "posar molt més en valor els talls de carn" i així, "els restaurants ara saben que poden demanar el tipus de producte que millor els hi va i Ramaders d'Andorra els hi oferirà". També s'ha adquirit un vehicle amb una nova retolació per tal de renovar la imatge i fer-la " més moderna i atractiva".\nEn l'esdeveniment, que ha coincidit amb el 20è aniversari de Ramaders d'Andorra, hi han participat una trentena d'explotacions i s'ha comptat amb totes les espècies de la cabana ramadera (equins, bovins, ovins i caprins), assolit així la presència de més de 200 caps de bestiar. Una participació que, segons Casals, "està en la mitjana dels darrers anys".


Èxit del nou torneig infantil de futbol sala de Sarral, impulsat per dos nois | Sarral La Conca de Barberà\nLa iniciativa de dos nois del poble, amb el suport en tot moment de l’Ajuntament de Sarral, ha fet possible que s’hagi celebrat un torneig infantil de futbol sala. Les competicions per a joves i adults són freqüents entre els diferents equips i clubs, però a Sarral no s’havia organitzat en la categoria d’infantil (10 a 16 anys) amb aquest format.\nEl torneig es va celebrar el dimecres i dijous de la setmana passada, i va atraure a set equips infantils de futbol sala de la resta de la Conca de Barberà i també algun de les comarques veïnes, amb la participació de 60 jugadors. Es van sumar a prendre’n part aquests equips: Cositas, Orangefest, FC Montblanc, Danakitos, Alcover FC, Stronger Team, Salapenkos i Guanyador, que van estar disputant entre ells diversos partits. Finalment, el Cositas es va alçar com a equip guanyador, i també es va premiar a Nev Fernández, com a jugador amb més gols, i a Cristian Dimus, que va ser el porter menys golejat, que s’enduran una pilota de futbol sala cadascú. El premi per a l’equip guanyador consisteix en un val de 50 euros per gastar al supermercat Torres de Sarral, amb el doble objectiu d’incentivar el consum local.\nEl regidor d’Esports, Ricard Miquel, expressa la satisfacció del govern municipal per la iniciativa i pel bon resultat: «És engrescador veure com els més petits també tenen la voluntat de fer néixer iniciatives que sumen per a l’esport, la canalla i al final pel conjunt de Sarral. N’estem molt contents d’aquest èxit de participació». El torneig era originalment mixt, però els equips femenins no s’han decidit en aquesta primera edició: «Convidem de nou les jugadores a participar de les properes edicions. La seva presència és més que benvinguda, i treballarem perquè hi siguin. Fomenta els valors que impulsa aquest govern municipal: donar visibilitat i reforçar el paper social de les dones de totes les edats».


Tancada a l'IES Alt Foix per la Setmana de lluita a l’educació pública | RTVVilafranca\nTancada a l’IES Alt Foix per la Setmana de lluita a l’educació pública\nL’IES Alt Foix ha centralitzat en una tancada les reivindicacions de la Setmana de lluita a l’educació pública a l’Alt Penedès.\nL’institut de Sant Martí Sarroca acollia aquest dijous una tancada al centre emmarcada en la Setmana de lluita a l’educació pública. L’activitat s’iniciava a la tarda amb una assemblea per recollir les reivindicacions i elaborar argumentari per al material de difusió.\nEls treballadors i treballadores de l’ensenyament públic que estan participant en la mobilització reclamen, entre altres mesures, el restabliment de l’horari lectiu en 23 hores a Primària i 18 hores a Secundària; la reducció de les ràtios amb un màxim de 20 alumnes a Primària i 25 a Secundària; la consolidació del lloc de treball del personal interí; la retirada del Decret de Plantilles; l’increment del personal de suport a la docència o la internalització de tot el personal, com monitores, vetlladores, educadores i serveis.\nRoger Espluga és professor de l’IES Alt Foix. Espluga destacava que un dels objectius de la tancada a l’IES Alt Foix era elaborar un relat per a explicar a l’alumnat i les seves famílies com repercutirien les seves reivindicacions laborals en una millora de l’ensenyament públic.\nLa tancada al centre va continuar amb la xerrada ‘Com fer classes amb perspectiva de gènere’ i un taller per elaborar materials d’agitació i difusió de les reivindicacions.\nL’IES Alt Foix va ser el centre de referència de la mobilització a l’Alt Penedès.\nEnsenyament, IES Alt Foix, Roger Espluga, setmana de lluita per l'educació pública\nLa segregació escolar propicia el naixement de la Coordinadora d'AMPAS de Vilafranca\nLa fira musical incorpora l’orgue de l’església de la Santíssima Trinitat\nL’escola Sant Josep valora positivament el projecte + Música


Joc de Trons. - Llibres - Fòrum Ploma - Què Llegeixes?\nXoc de Reis. Cançó de Gel i Foc 2\n33 vots, 4 comentaris\nTempesta d'espases. Cançó de gel i foc 3\nLa mà del Rei. Cançó de gel i foc 1\nEn una terra on els estius poden durar dècades i els hiverns tota una vida, està a punt de desencadenar-se el conflicte. El fred s'acosta, i en les glaçades estepes del nord, a Hivèrnia, forces sinistres i sobrenaturals es congrien rere el Mur protector del reialme. Al centre del conflicte es troben els Stark d'Hivèrnia, una família tan aspra i indomable com la terra on han nascut. Passant ràpidament d'una terra de fred brutal a un reialme llunyà i estiuenc d'abundor epicúria, es desplega una història de senyors i dames, de soldats i bruixots, d'assassins i bastards, que s'ajunten en un temps de lúgubres presagis. Entre els complots i els contracomplots, la tregèdia i la traïció, la victòria i el terror, el destí dels Stark, els seus aliats i els seus enemics depèn d'uns perillosos equilibris, com els intents de vèncer el més mortal dels conflictes: el joc de trons.\nA Joc de trons, George R. R. Martin ha creat una autèntica obra mestra, combinant el millor del gènere. Misteri, intriga, romanticisme i aventura omplen les pàgines d'aquest primer volum en una sèrie èpica que fascinarà els amants de la fantasia d'arreu del món.\nData actualització fitxa 01-09-2012\nValoració: 8,45 (50 vots)\nAl prestatge de 32 quellegistes\nL'han llegit 44 quellegistes\nFil sobre 'Canción de hielo y fuego'\nFil sobre George .R.R. Martin\n10 membres de Què llegeixes diuen d'aquest llibre:\nPrimera part d'una magnífica sèrie de gènere fantàstic que ha atrapat a un grandíssim nombre de lectors arreu del món.\nJo que no soc fan dels llibres de fantasia no he pogut parar de llegir fins acabar-me'l\nHe penjat el llibre perquè no l'he trobat a la biblio Quellegista. No obstant, si que hi ha la referència a la saga completa en castellà. Aquí únicament eixe llibre: canço de gel i foc 1 (i en català)\nM'atrapat de bon començament amb la intriga i l'aventura. He disfrutat força.. però he de reconeixer que m'ha superat quan han aparegut "zombis". Llegiré la segona part..encara m'ha quedat curiositat.\nUna història extraordinària i molt ben escrita. Tot i que és fantasia és una història humana molt real i fascinant. I aquest autor mai saps per on et sortirà, això fa que mai estiguis tranquil.\nFeia temps que no llegia un llibre de fantasia. El que més m'ha agradat és que no és en absolut per nens.\nExtraordinari conte medieval que m'ha fet passar una estona inoblidable. La seva recreació d'un món fantàstic peculiar no fa enyorar a Tolkien.\nal començament te l'has d'agafar amb calma per no confondre els personatges. Ajuda molt la guia de personatges del final del llibre. Enganxa moltíssim i és ràpid de llegir.


Ja es poden reservar les entrades per assistir a l’estrena del Lleó de Sabadell – Agrupació del Bestiari Festiu i Popular de Catalunya\n2 d'octubre de 2020 18 de gener de 2021 Meritxell Bayarri\nL’estrena del Lleó de Sabadell s’acosta. Després de dos intents fallits, la figura festiva finalment s’estrenarà el pròxim dissabte 31 d’octubre a l’Estruch, Fàbrica de Creació de les Arts en Viu de Sabadell. Aquell dia es faran dos passis, un a les 16.30 h i l’altre a les 19 h.\nDurant l’acte es farà una mostra de balls i es presentarà la nova figura a càrrec dels seus padrins: el Lleó de Barcelona, la Pàjara de Terrassa, la Mulassa de Falset i l’Àliga de la Ciutat de Barcelona. A l’esdeveniment, a més, també hi participaran diferents balls i imatges festives de la ciutat de Sabadell com els bastoners, els Gegants i el Drac.\nCal destacar la presència del Lleó de Barcelona a l’estrena, ja que el Lleó sabadellenc precisament s’emmiralla en el model de lleó barceloní.\nPer assistir a la presentació cal reservar entrada. Aquesta és gratuïta però limitada. Es pot demanar mitjançant el formulari que ha creat l’entitat impulsora de la figura, l’Associació d’Amics Encultura’t, a través de la seva web.\nCartell dels convidats a l’estrena del Lleó de Sabadell\nLa pandèmia del coronavirus ha obligat aquesta primavera a ajornar molts actes de cultura popular. Aquest va ser el cas del Lleó de Sabadell. Primer s’havia de presentar el 9 de maig i després el 18 de juliol. Finalment, però, serà el 31 d’octubre quan es donarà a conèixer aquesta imatge festiva construïda per l’artista terrassenc Jordi Grau a partir de l’esbós del dibuixant sabadellenc Oriol Llobet.\nEl dia de l’estrena també es podrà veure el ball de la figura, creat pels membres de la colla a partir de la música composta pel mestre Xavier Muixench. L’acompanyament musical anirà a càrrec del grup Cap per Ball.\n(Foto: El Lleó de Sabadell assajant el seu ball / Font: Instagram Associació d’Amics Encultura’t)


dictadura | Estranger en Rio de Janeiro\nVisita a São Paulo (II): Memorial da Resistência, Dictadures i Comissions de la Veritat\nPublicat el Setembre 25, 2011 per Estranger en Rio\nLa Câmara dos deputados del Brasil ha aprovat aquesta setmana la creació de la Comissió de la Veritat per tal d’esclarir violacions dels drets humans durant la Dictadura que va raptar la democràcia brasilera entre el 1964 i el 1985. M’he enterat revisant els diaris digitals de la premsa espanyola. Aquí en Rio no n’he sentit parlar ni he vist cap senyal que m’advertís d’aquesta notícia. No sé si es deu al poc entusiasme de la gent per aquest fet, si existeix aquí també una desafecció envers tot el que fa la classe política o si, simplement, com estranger que sóc en Rio, no m’entero de la missa la meitat. La veritat és que al turista se li ven el Brasil de la samba, les platges i les capirinhes. Res es diu sobre la Dictadura que hi va haver aquí fa menys de 3 dècades, ni, és clar, de les atrocitats, assassinats, tortures i violacions dels drets humans i polítics que van succeir aquí fa pocs anys. Bé coneixem el problema de la desmemòria, de l’oblit, de transicions democràtiques tèbies i perversions de les amnisties: estratègies de la dreta prodictadures i procolpistes per seguir avant amb total impunitat, fent com res hagués passat res i sense enfrontar-se a la justícia. La lluita per la memòria i per reclamar justícia pels crims de Dictadures passades -per més recents que siguin- és un moviment absolutament en contracorrent, enfrontat als mecanismes de la desmemòria de l’actualitat periodística dominant, amnèsia del bucle informatiu constant i repetitiu, amenaçat pels exèrcits colpistes i per interessos d’alts nivells que no volen que s’hi investigui i s’hi reclami justícia i responsabilitats. Per a mi va ser molt revelador la visita al Memorial da Resistência quan vaig viatjar a São Paulo.\nLa memòria és una forma de resistència. No es tracta només de justícia, sinó de posar llum allà on es vol que continuï a fosques, d’aturar la impunitat de certs comportaments, de reobrir la Història a la gent. Sense passat no es pot construir altres futurs possibles. l’Estat Espanyol n’és un exemple paradigmàtic: anys després de l’aixecament de Franco, de la Guerra Civil i de la Dictadura Franquista (1939-1975), continua prohibit investigar les morts durant la Dictadura i reclamar-hi justícia. Ha estat sonada l’acusació al jutge Baltasar Garzón per prevaricació per voler investigar crims del franquisme. El setge a Garzón el van portar a ser suspès pel Poder Judicial. Garzón sí podia investigar la Dictura de Pinochet a Xile, però no pot -ni ell ni ningú- atrevir-se a investigar el què va passar durant la Dictadura de Franco. La “Ley de la Memoria Histórica de España” del 2006 era un simple brindis al sol del govern de Zapatero, obligat per decència política a fer alguna cosa al respecte, però que ha suposat un avanç tan minso que resulta vergonyós, covard i indecent. Totalment insuficient, una llei de mínims per no molestar a ningú i fer creu que el govern “treballa” en aquest assumpte. La defensa avui de la “transició tèbia” i de l’estratègia de “no voler obrir ferides del passat” és un insult a la memòria, però, sobretot, és un obstacle colossal al progrés democràtic dels pobles de l’Estat. No hi ha cap dubte que els governs espanyols són còmplices de crims contra la humanitat i que legitimen la Dictadura amb la seva inacció. Encara que l’opinió pública prefabricada pels mass-mèdia no en parli, la sang continua rajant fora de camp, entre les ombres de l’espectacle periodístic. Quan es podrà investigar i demanar justícia pel que va ocórrer durant el Franquisme? No mai? Si pensem en Fraga, ministre de Franco i President de Galícia durant dècades, President d’Honor del Partit Popular, sembla que serà així… que els responsables polítics de la Dictadura i tots els seus botxins i torturadors moriran amb total impunitat, com si no haguessin trencat un plat. Com creure en un Estat d Dret que neix amb les ales tallades? Com creure en aquesta democràcia?\nLa creació de la Comissió de la Veritat per la Câmara dos deputados de Brasil no és la fi d’aquest procés de reclamació de memòria i justícia, però és un pas endavant, un pas que sembla molt més valent del que són capaços de fer els polítics espanyols. La Comissió podrà investigar crims i vulneracions dels drets humans comesos durant la Dictadura, inclosos els comesos fora de territori brasiler, en referència clara a l’Operació Condor. Aquesta operació va suposar la coordinació durant la dècada dels 1970 i 1980 entre diferents règims dictatorials de l’Amèrica Llatina -Xile, Argentina, Brasil, Paraguai, Uruguai i Bolívia- i la CIA: protagonistes de milers d’assassinats, tortures i desaparicions d’opositors. Hi ha motius per l’escepticisme: la nova comissió ha estat “pactada” amb l’oposició i l’exèrcit, i sembla ser que els torturadors seguirien protegits per la Llei d’Amnistia. A més, el mateix nom “Comissió de la Veritat” delata la intenció política de voler “finiquitar l’assumpte”, creant una comissió que amb 2 anys de temps té la missió de restablir la “Veritat”, un impossible flagrant que només s’explica per la incomoditat de la classe política dominant d’obrir la possibilitat a recuperar la memòria, la justícia i la democràcia perdudes i maltractades. Estem acostumats a què els polítics ens venguin la “Veritat”: ells la fabriquen, ells la certifiquen i ells la legitimen. La “Veritat” és un privilegi fetitx de les classes dominants: les veritats de les classes populars i dels exclosos subversius i revolucionaris estan ocultades per l’historicisme oficial. Pot ser que sigui un canvi important per a la Història del Brasil, però a aquestes alçades de la pel·lícula, “ja no ens alimenten molles, ja volem el pa sencer” -recordant el company Ovidi Montllor- i ja no ens valen canvis en la Història Oficial, ja volem canviar la forma d’escriure la Història i fer-la nosaltres mateixos.\nÉs molt trist el desconeixement que hi ha de la Dictadura del Brasil i de la lluita dels opositors. És una història que deuria ser coneguda, però els pobles del món hem estat massa separats els uns dels altres i els mecanismes de censura i control de la informació sempre han intentat silenciar i aïllar les lliutes contra les Dictadures. De fet, si hom pensa en el desconeixement i la desmemòria que hi ha a l’Estat Espanyol de la Dictadura Franquista, pot considerar-se normal que no es tingui ni la menor idea que al Brasil fins l’any 1985 hi havia una Dictadura. I aquesta desconeixença d’altres pobles que també han passat per processos similars és fatídica ja que els pobles sota dictadures som víctimes d’unes estratègies globals antidemocràtiques, perquè ens ajudaria a comprendre millor la lluita de classes i els límits democràtics dels “Estats moderns” en el decurs del segle XX, perquè la solidaritat dels pobles és una força il·limitada que encara avui, gràcies a les noves formes polítiques 2.0 d’Internet i les xarxes socials, estem explorant. Estem en una nova era de la informació i de la comunicació. També de la política, però això no s’atreveixen a dir-ho…\nFotografia de Iara Iavelberg, guerrillera morta el 1971\nHe començat a investigar sobre els anys de Dictadura al Brasil i he quedat corprès pels nombrosos casos de “morte sob tortura” (mort baix tortura). La repressió va ser molt dura, molt cruel, extremadament violenta. M’ha cridat l’atenció el paper fonamental que van tenir els estudiants en la lluita contra el règim, especialment la UNE (Unió Nacional dels Estudiants). També m’ha cridat molt l’atenció l’existència de guerrilles armades que s’enfrontaven obertament a la Dictadura: com la VPR (Vangurda Popular Revolucionária), el MR-8 (Movimento Revolucionário Oito de Outubro, nom, per cert, en homenatge al Che Guevara, mort en Bolívia el 8 d’octubre del 1967), o Guerrilha do Araguaia. L’exèrcit es va obstinar en assassinar tots els opositors, en aniquilar totalment totes les forces armades que s’oposaven a la Dictadura. Per descomptat, especialment odiats eren els comunistes. La por a les idees socialistes i comunistes era aleshores una constant en les raons que portaven als EUA -amb la CIA fent la feina bruta- i a les classes riques dels països d’Amèrica Llatina a encadenar dictadures. Em quedo amb ganes de conèixer més les figures de Zequinha Barreto, de Carlos Lamarca, Iara Iavelberg (guerrillers assassinats per agents de la Dictadura), João Goluart (President que va exiliar-se després del cop d’Estat) i tants altres… Queden també moments que després d’una primera lectura em semblen que caldria recordar: els incidents de “sexta-feira sangrante”, en els quals van morir 28 persones; la “manifestació dels 100 mil”; la “batalha na rua Maria Antonia” entre universtaris prorègim i contraris al règim; els casos de segrestos d’ambaixadors i cònsuls d’EUA, Japó, Alemania i Suïsa, als quals intercanviaven per l’alliberament de presos polítics; la mort de Lamarca, la seva història d’amor amb Iara Iavelberg; les vagues multitudinàries dels sectors de la metal·lúrgia a finals dels 70, d’on, per cert, prové l’expresident Lula…\nQueden moltes coses per descobrir, per recuperar de la història recent del Brasil. La memòria d’aquelles resistències ha de ser un llegat per construir el Brasil d’avui. La democràcia sovint oblida els que han donat la vida per ella. Molts joves van morir sense arribar als 30 pels seus ideals de democràcia, socialisme i justícia social. On estàvem nosaltres? On estava la Comunitat Internacional aleshores? On estem ara?\nPublicat dins de Uncategorized\t| Etiquetat com a Brasil, dictadura, escapades, historia, São Paulo\t| 1 resposta


Podem es queda amb la meitat dels llocs de sortida de la coalició i Anova es reparteix el 36% amb marees\nLes llistes de Galícia en comú-Anova Marees s'han tancat aquest dilluns amb un repartiment similar a què ja s'havia pactat per a l'òrgan de govern que controlarà el seu funcionament, amb més del 60 per cent dels llocs totals per la pota Galícia en comú i la resta per Anova que se'ls reparteix amb les marees municipalistes.\nL'acord va ser signat davant la junta electoral per tres partits: Podem, Esquerda Unida i Anova, si bé la formació nacionalista amb l'apèndix de repartir la seva quota amb les marees municipalistes.\nD'aquesta manera, Podem es queda amb la meitat dels llocs de sortida de la coalició, mentre que Anova es reparteix prop del 36 per cent restant. Esquerda Unida situa dues persones en els llocs de sortida, el número u per Pontevedra i el quart per la Corunya.\nConcretament, es consideren llocs de sortida 14, que es corresponen amb els diputats aconseguits en les eleccions de 2016 pel partit En Marea, un llistó que ara està per veure si es repeteix, després que els principals impulsors d'aquest partit s'acabessin separant de la marca i ara vagin amb la de Galícia a Comú.\nMentrestant, el que va ser el candidat de llavors, el magistrat Luís Villares, i els seus estrets col·laboradors, que es van quedar al partit i van acabar la legislatura al Grup Mixt, no han presentat candidatura a aquests comicis.\nAixí, Podem situa dos afins en els cinc primers llocs de la Corunya, concretament al candidat a la Xunta, Antón Gómez-Reino, i a la número dos, Luca Chao. El lloc número tres és per a l'exalcalde de Santiago de Compostel·la, Martiño Noriega, que ocupa la quota d'Anova i també representa Compostel·la Oberta; el quart és per Saíza Ruíz Ferreño (Esquerda Unida) i el cinquè per Xan Xosé Jove Fernández, de Marea Atlàntica.\nA la província de Lugo, l'escriptor i exdiputat de la coalició en Marea al Congrés Miguel Anxo Fernán Borrissol (Anova) encapçala la llista a la qual li segueix la Vanessa Somoza Domínguez, d'Esquerda Unida. A Ourense, els dos primers llocs són per a Podem, encapçalada per l'exdiputat al Congrés en la legislatura fallida David Bruzos i Victòria Maria Álvarez Docabo.\nA la província de Pontevedra, la vicepresidenta de Parlament en la X Legislatura i coordinadora general d'Esquerra Unida, Eva Solla, encapçala la llista en què Anova té el segon i cinquè lloc amb Iria Figueroa i Ramón Ángel Lareu Riveiro. Podem situa a què ha estat diputat aquesta legislatura, Marc Calç, ja Verónica Hermida en els llocs tres i quart. En aquesta candidatura, la qual va ser diputada Julia Torregrosa anirà en el setè lloc.\nREPARTIMENT DE LA COALICIÓ\nD'aquesta manera, dels 14 llocs de sortida, el 64 per cent és per la pota Galícia en comú (la que conformen Podem i Esquerda Unida), mentre que el 36 per cent restant se'l reparteix Anova amb marees municipalistes.\nA més de l'esmentat nom de Marea Atlàntica, Compostel·la Oberta incorpora els seus regidors Marta Lois i Jorge Duarte a les candidatures, en què també hi ha llocs per a altres marees més petites, com la de Noia amb María Dolores Caramés Hermo o Teo amb Maria del Pilar Pérez Fagil.\nPer la seva banda, Podem inclou a les seves llistes per a les autonòmiques a càrrecs com l'adjunt a secretari xeral, Borja Sant Ramon Tizón, que ocupa el lloc número 10 per la Corunya; a Verónica Hermida, secretària de Feminisme, que és la número 4 per Pontevedra; i José Manuel Pérez Afonso, que va arribar a postular-se a liderar Podem Galícia, de tres per Lugo.\nEsquerda Unida, a més del seu líder a Galícia, també incorpora, en el lloc número 11 per la Corunya a Loreto Taibo, que va concórrer de número dos per aquesta circumscripció a les eleccions generals. D'aquesta manera, si es ratifica que Gómez-Reino deixa el Congrés dels Diputats per a les autonòmiques com ha manifestat, seria la persona a la qual li correspondria assumir l'acta a la cambra baixa.\nDels 75 noms de les candidatures, 46 han estat col·locats per la pota de la coalició Galícia en comú, 1 61,3 per cent del total; mentre que els 29 restants (el 38,7%) se'ls va repartir Anova amb les marees municipalistes.


Coneix el jurat del CIBM Ciutat de València | Valencia Extra\nConeix el jurat del CIBM Ciutat de València\nEl 133 Certamen Internacional de Bandes de Música «Ciutat de València» comença demà dijous, dia 18, i es prolongarà fins al diumenge 21 al Palau de les Arts Reina Sofia de València. La nova edició del certamen congrega més de 2.000 músics de tres continents (Europa, Amèrica i Àsia) i compta amb significatives novetats en la configuració del jurat que haurà de dirimir quines són les bandes guanyadores en cadascuna de les quatre seccions del concurs.\nEl jurat està format per sis membres, procedents de diferents països (Hongria, el Brasil, els Estats Units i Espanya), i tal com ha subratllat la presidenta del comité organitzador del certamen, la regidora Glòria Tello, «per tal de garantir l’objectivitat de les decisions, per primera vegada en la història del certamen, el jurat està format per sis membres, dels quals participaran cinc en cada secció». La regidora ha destacat «la professionalitat i el caràcter internacional de totes i tots els membres», així com «l’aplicació del criteri de paritat en la configuració del jurat, que està integrat per tres dones i tres homes, tots prestigiosos referents en l’àmbit de les bandes de música».\nD’altra banda, hui conclou el precertamen del 133 CIBM amb l’actuació de la Banda Juvenil de l’Agrupació Musical L’Amistat de Quart de Poblet, que començarà a les 20.00 hores a la plaça de Patraix, i de la Banda Municipal de Sant Lorenzo Orlando Scalona, de l’Argentina, a la plaça de Benimaclet, a les 22.30 hores. El precertamen ja ha oferit diversos concerts des de dilluns passat, en llocs emblemàtics com ara l’esplanada de les Arenes, el Mercat de Colón i la plaça de la Mare de Déu.\nLa Secció Primera té reservat el dissabte com a jornada de realització, amb les intervencions de la Unió Musical Santa Cecilia de Villar del Arzobispo (València), Koninklijk Harmonieorkest Vooruit Harelbeke (Bèlgica) i Societat Musical La Paz de Sant Joan d’Alacant. Finalment, en la Secció d’Honor, prevista per al diumenge, actuaran la Societat Unió Musical d’Alberic (Valencia) i la Societat Musical Lira Castellonera. A més, en aquesta Secció d’Honor, participa fora de concurs, la Banda Primitiva de Llíria, que celebra el seu bicentenari i actuarà com a convidada. Tancarà l’acte la Banda Municipal de València.


XXI Jornades Mediterrànies de Seguretat Viària – P(A)T\n“EL SEGON DESPRÉS DEL SINISTRE”\nEl proper 15 de juny tindran lloc a Madrid les XXI Jornades Mediterrànies de Seguretat Viària, organitzades per l’Associació Prevenció d’Accidents de Trànsit, P(A)T, amb la col·laboració de l‘Associació Espanyola de la Carretera (AEC).\nCoincidint amb el 50º Aniversari del naixement de P(A)T, aquestes Jornades, de llarga trajectòria, arriben per vegada primera a Madrid, per posar sobre la taula què “El segon després del sinistre”.\nVíctimes i familiars han de recórrer un extens i complex camí des de l’instant posterior a produir-se l’accident de trànsit i fins a tornar a reintegrar-se en el dia a dia. En cadascuna d’aquestes etapes, necessiten l’atenció de professionals que els tractin amb sensibilitat, serietat i professionalitat. I que puguin comprendre què ha ocorregut i què els espera. Professionals que coneguin tot aquest recorregut.\nL’objectiu d’aquestes jornades és, per tant, posar en comú a tots els professionals que intervenen després del sinistre, perquè, partint de la visió de la víctima, puguin comprendre com el seu treball afectarà al procés posterior i al treball d’altres professionals. “Volem potenciar la cooperació interdisciplinària i fomentar el debat per millorar la qualitat de vida de les víctimes de trànsit. Així com reflexionar sobre com hauria d’evolucionar l’atenció post-accident en els propers 20 anys”.\nAquí pots descarregar el programa\nPresentació de la nova Delegació a Girona de P(A)T Apoya el Proyecto EDWARD 2017 y ayúdanos a hacer las carreteras europeas más...


Acunsa-GBC - Baxi: Sense excuses per vèncer el cuer - Regió7\nAcunsa-GBC - Baxi: Sense excuses per vèncer el cuer\nTot i les baixes, el Manresa s'ha de retrobar contra un rival que cada cop que perd ho fa per vint punts de diferència de mitjana\n28·12·20 | 21:56\nUna mica més de 48 hores després de perdre a casa contra l'Herbalife Gran Canària, el Baxi Manresa té l'oportunitat de treure's el mal gust de boca del partit i el resultat i acabar el tètric 2020 amb una victòria. I així hauria de ser. És cert que les lesions dels dos escortes, Makai Mason i Guillem Jou han condicionat els entrenaments de les últimes setmanes i que Matt Janning s'està acoblant, no només a l'equip, sinó a l'activitat de resultes de la seva operació i de mig any sense jugar, però la realitat és que el nivell dels dos equips continua sent molt diferent a favor dels bagencs i qualsevol cosa que no fos guanyar avui hauria de ser considerat una important decepció.\nI com que té hores de vol a a lliga, més que ningú, Pedro Martínez intenta treure's del damunt el seu paper de favorit i ahir, en declaracions al propi club, va manifestar que «és un partit molt complicat donada la nostra situació d'ara mateix. Tenim dificultats amb els jugadors lesionats o els que estan fora del ritme de l'equip, o perquè són nous o perquè passen moments de dificultat. Tenim poc temps per preparar-ho. Hem d'anar allà, competir, intentar donar la nostra millor versió i lluitar per guanyar un partit que segurament serà molt igualat i que es decidirà al final». També va reiterar que Mason i Jou són baixa de llarga durada. De fet, del capità ja es va dir que en tindria per un mínim de quatre setmanes i el nord-americà amb passaport alemany no té data de retorn.\nLa realitat és que el joc del Baxi de diumenge va fer despertar dubtes, però també ho és que, malgrat fer un partit en global molt fluix, amb un cop de geni va arribar a dominar per onze punts al tercer període (50-39), la qual cosa demostra que, fent les coses bé, la situació no té perquè ser tan dolenta. També que, malgrat que se li va notar la inactivitat des del punt de vista físic i també d'encert en el tir, la nova incorporació, Matt Janning, es va mostrar implicada en el joc en tot moment, buscant passades interiors en la segona meitat, fet que explica està entenent amb rapidesa la idiosincràsia de l'equip. En una mostra d'intent d'entrar en la dinàmica tan aviat com sigui possible, a més, se'l va poder tornar a veure entrar a la pista minuts després del final del duel per practicar una estona. I és que entre el viatge, el canvi horari i el fet de no poder tenir un entrenament pel cas de covid detectat en el tècnic ajudant Marc Estany, Janning no ha tingut gaires moments per posar-se en situació. Ahir, el Baxi va viatjar a Sant Sebastià, un trasllat afegit qu eno ha permès poder descansar gaire.\nMalgrat tota la situació, el Baxi hauria de guanyar perquè el seu rival, l'Acunsa GBC, és el més fluix de la lliga. No només ha guanyat dos partits de quinze jugats, contra conjunt com el Casademont Saragossa, en baixa forma, i un MoraBanc Andorra que sortia de la plaga de casos de coronavirus, sinó que quan perd, ho fa amb claredat. Té una mitjana de gairebé 20 punts de diferència en contra quan cau derrotat i arriba després de cedir per 26 punts a València. En l'últim partit al San Sebastián Arena, però, va arribar a l'últim quart empatat amb el Gran Canària, davant del qual va cedir per catorze punts. I és que l'equip paga la dilació de l'ACB en acceptar-lo després d'assolir l'ascens de la LEB Or, que el va obligar a confeccionar una plantilla de retalls i precipitadament i disposar d'un pressupost baix que no li permet millores.


Confraria Gastronòmica dels Naps Ratafins / SALITJA (La Selva): 200 kg de pinxos i 900 litres de cervesa a la Festa Major de Salitja\nEl poble de Salitja va cloure, aquest passat dilluns, 15 d’agost, la seva Festa Major, amb la satisfacció d’haver pogut celebrar tots els actes programats sense la intromissió de les inclemències meteorològiques que van obligar, en l’edició passada, a modificar alguna de les activitats. “Aquest any hem tingut un rellamp de carpa amb previsió de la possible pluja, però per sort no l’hem hagut de necessitar”, explica Meritxell Planella, presidenta de la comissió organitzadora de la festa, qui agraeix de manera especial el suport de l’Ajuntament per la col·laboració en tota la logística.\n“No acabem de saber què tenim de màgic, però la veritat és que rebem sempre moltes felicitacions”, assegura Planella, alhora que indica que cada any “busquem que la gent no es quedi a casa, i procurem fer sempre activitats per a totes les edats”. La presidenta de la comissió organitzadora –que està formada per unes sis persones, que durant els dies de la festa es multipliquen gràcies a amics i familiars- diu que estan molt satisfets perquè “totes les activitats han comptat amb molta participació”. Així mateix, dóna unes dades clau per entendre l’abast de l’èxit: durant els dies de la celebració es van consumir, al bar de la comissió, a l’entorn de 200 kg de pinxos –el producte estrella de la festa major salitgenca- i uns 900 litres de cervesa.\nLa programació enguany es va obrir el dijous 11 al matí amb un campionat de petanca i va seguir divendres amb el repic de les campanes de l'església de Santa Maria, un bicicròs a les Fonts de Salitja i el sopar popular amb música en viu. L'endemà dissabte va tenir lloc la 28a Triatló Sprint, la 9a Trobada de cotxes clàssics, jocs a la piscina i una cercavila pels carrers del poble. La nit de dissabte va comptar amb el tradicional sopar-pinxo, amb el grup local The Bazaga´s, així com la 26a edició del Pinxorockibirra, amb els grups Grateful Blues, Hardbuds i Imperial Jade.\nUna audició de sardanes amb la cobla Santa Maria de Blanes a la piscina va encetar la programació de diumenge, que a la tarda va incloure un dels actes estrella de la Festa Major: el Concurs de Cançó de Salitja, que enguany arribava a la 38a edició. El cantautor palafrugellenc Gerard Solano va resultar-ne el guanyador (veure notícia). Els actes de la festa van cloure el dilluns 15 -dia en què se celebra la festivitat de la patrona de l’església parroquial, Santa Maria- amb un espectacle infantil amb Pot Petit, una Missa solemne amb la coral Ressons de l’Onyar, i amb una sessió de play-back.\nPublicat per Indeps d'Aiguaviva, Sant Dalmai, Vilobí i Salitja a 23:31\nEtiquetes de comentaris: cervesa, pinxos\n200 kg de pinxos i 900 litres de cervesa a la Fest...


Sebaha Layur (Marroc) - Dofins de Colors\nGrups de deu a dotze persones. Els jugadors es divideixen en dos equips, un serà l’atacant i l’altre el defensor. S’apilen 7 objectes (gots de plàstic en forma de piràmide, totxos de plàstic…) a set passos de distància d’una línia traçada a terra. El primer jugador de l’equip atacant llança la pilota des de la línia tractant d’enderrocar, com a mínim, una de les peces de la torre. Si no ho aconsegueix llança un altre jugador del seu equip i així successivament fins que tots hagin fallat. En aquest cas els dos grups intercanvien els seus papers.\nSi un jugador de l’equip atacant aconsegueix fer caure algun tac de la torre, tots surten corrents. El primer jugador atacant que es fa amb la pilota crida: “Sbet!” (“Alto!”) I tots s’aturen, llavors llança la pilota contra algun jugador de l’altre equip, el qual no es pot moure. Si li dóna, tots dos grups intercanvien els seus papers; en cas contrari, el joc es reinicia de la mateixa manera.\nDepenent de l’afectació, podem donar l’opció de que la pilota vagi rodant en comptes d’anar per l’aire.\nDonem l’opció que sigui l’alumne amb diversitat qui cridi SBET! I faci que els altres s’aturin.\nPodem comptar 3 segons extra entre tots per a dos persones del grup un cop tots ens haguem quedat quiets.\nPilota petita, material per a fer torres (7 gots de plàstic x 2, 7 totxos de plàstic…)


Detinguts dos homes per sis robatoris amb violència a Horta-Guinardó | betevé\nvídeo Lagardier debat habitatge\nDetenen dos homes per sis robatoris amb violència i intimidació a Horta-Guinardó\nEls presumptes lladres amenaçaven les víctimes amb ganivets de grans dimensions\nredacció web | divendres, 22 de febr. del 2019, a les 13.36\nEls Mossos d’Esquadra han detingut dos homes per presumpta participació en sis robatoris amb violència i intimidació en establiments comercials del districte d’Horta-Guinardó. Segons informa la policia catalana, els detinguts amenaçaven les víctimes amb ganivets de grans dimensions (i, en alguna ocasió, havien fet servir un arma de foc) i després fugien en una motocicleta robada.\nLa investigació es va iniciar en detectar un seguit de robatoris amb el mateix “modus operandi”. Un dels homes es quedava a la porta de l’establiment fent tasques de vigilància, mentre l’altre cometia el robatori. Habitualment, actuaven a última hora del dia. Els presumptes lladres es desplaçaven amb motocicleta i, quan marxaven, amenaçaven de mort els treballadors si sortien del local mentre ells fugien. Els Mossos calculen que, amb questes accions, els detinguts van robar al voltant de 4.690 euros.\nAcompanyat de la parella, tot i tenir una ordre d’allunyament\nLa detenció es va produir el 13 de febrer. Segons informen els Mossos, en el moment de la detenció, un dels homes anava acompanyat de la seva parella, tot i tenir una ordre vigent de no apropament. Per això, també se’l va detenir per un delicte de trencament de condemna.\nDurant l’escorcoll al domicili dels detinguts, els Mossos van trobar casc de moto i diferents peces de roba que coincidien amb la descripció dels lladres donada per les víctimes i amb allò que es veu a través de les càmeres de seguretat.\nEls Mossos detenen l’atracador d’un banc a Sants que esgrimia una pistola falsa\nTres sindicats dels Mossos es querellen contra Buch per no convocar el Consell de la Policia\nLa seguretat, aquest dilluns, a debat\nIncendi d’un cotxe al lateral de la ronda del Litoral\nLes educadores d’escoles bressol privades i externalitzades reclamen millores laborals\nLes escales de Costabona s’espatllen cinc dies després de reobrir


Renovació dels comandaments d'accés al Nucli Antic d'Olot per pacificar el trànsit :: Ajuntament d'Olot\nRenovació dels comandaments d'accés al Nucli Antic d'Olot per pacificar el trànsit\nArran les modificacions de l’ordenança de circulació, els residents, persones amb mobilitat reduïda, serveis d’emergències, comerciants o veïns o familiars de gent gran que visquin en aquesta zona, caldrà que renovin el seu comandament d’accés. Poden fer-ho des del 28 de juny fins al 31 d’agost de manera telemàtica a www.olot.cat o presencialment demanant cita prèvia a l’Ajuntament d’Olot.\nEl mes de novembre de 2020, el ple de l’Ajuntament d’Olot va aprovar per unanimitat un seguit de canvis a l’ordenança de circulació del Nucli Antic amb la voluntat de pacificar el trànsit rodat en aquest barri, impulsant una millor convivència entre vianants i vehicles dins del barri i centre neuràlgic de la ciutat.\nUna de les principals actuacions i canvis que entraran en vigor aquesta pròxima tardor és la limitació de l’accés segons l’horari i la reducció de l’entrada de vehicles durant les franges horàries de més afluència comercial. En aquest sentit, es concentrarà l’entrada de vehicles comercials durant les primeres hores del matí, de 6 a 10 h, i les primeres de la tarda, de 13:30 a 16:30 h, aproximadament.\nD'aquesta manera, únicament podran accedir-hi en qualsevol moment els següents col·lectius:\nResidents: propietaris, llogaters i persones empadronades a la zona\nTitulars o llogaters d’un domicili, garatge o local comercial en aquest espai\nPersones de mobilitat reduïda amb certificat de reconeixement de discapacitat\nRepartidors de farmàcies\nFamiliars de residents i persones grans\nPel que fa a la resta de ciutadans i ciutadanes, instal·ladors, industrials o empreses de serveis caldrà disposar d’autorització expressa si es vol accedir al Nucli Antic en horari restringit.\nEn el cas dels instal·ladors, industrials, contractistes o empreses podran sol·licitar l'accés al Nucli Antic d'Olot a partir de l'1 de setembre de 2021.\nTotes aquestes modificacions – consensuades amb el Consell de Barri, l’ACO i l’Associació de Veïns del Nucli Antic - tenen per objectiu potenciar una mobilitat més sostenible seguint l’afluència i horaris comercials dels establiments de la zona; així com concentrant l’entrada i sortida de vehicles, camions i furgonetes en determinades franges horàries per evitar causar molèsties i incidències pel que fa al trànsit rodat en aquest espai.\nAquesta nova ordenació posa els vianants al centre, prioritzant un passeig segur i de qualitat. D’aquí que l’espai passi a ser zona prioritària per a vianants i que l’accés al Nucli Antic quedi limitat únicament als col·lectius desginats i determinats anteriorment que disposin del comandament de desbloqueig de pilones renovat. El control de l’accés al Nucli Antic es continuarà realitzant a través de pilona i mitjançant càmeres fotogràfiques als accessos de Sant Rafel i el passeig Bisbe Guillamet.\nD’aquesta manera, totes aquelles persones incloses dins dels àmbits anteriorment mencionats disposen des del 28 de juny i fins al 31 d’agost per poder renovar i actualitzar els seus comandaments. Els aparells estan vinculats a cada vehicle individualitzat a través de la seva matrícula. En cas que no s’actualitzin, tot i disposar del comandament, no es podrà accedir al Nucli Antic d’Olot fins que l’usuari o usuària el renovi.\nPel que fa a la renovació dels comandaments es pot realitzar a través dels dos sistemes següents:\nCal entrar a la pàgina web de l’Ajuntament d’Olot www.olot.cat, dirigir-se a ‘Tràmits’ i escollir ‘Sol·licitud de renovació del comandament d’accés al Nucli Antic’. A continuació, s’hauran de seguir els passos indicats al Manual de Tramitació de la Sol·licitud de Renovació del Comandament.\nCal demanar cita prèvia a l’Ajuntament d’Olot i, posteriorment, dirigir-se a l’Oficina d’Atenció al Ciutadà (OAC).\nA partir d’aquesta tardor, l’accés al Nucli Antic d’Olot només podrà realitzar-se pel carrer Sant Rafel; plaça Mora; carrer Valls Vells; carrer Alta Maduixa; carrer Sant Ferriol; carrer Esgleiers (Sastres); passeig Bisbe Guillamet (Casal Marià) i el passeig Bisbe Guillamet (al costat de l’Ajuntament d’Olot).\nDubtes o qüestions\nPer dubtes, qüestions o més informació, poden contactar amb l’OAC al telèfon 972 27 91 01.\nEn cas de dubtes pel que fa a la tramitació en línia, poden contactar amb l’OAC 360º a través del 872 22 00 89 o oac360@olot.cat de dilluns a divendres de 8 a 20 h.\nTràmit | Sol·licitud de Renovació del Comandament d'Accés al Nucli Antic d'Olot\nAjuntament d'Olot | Sol·licitud Cita Prèvia


L’Ajuntament destina 7.800 € a la campanya Vals fem Falset | Ajuntament de Falset - Priorat\nRepartirà 3 vals de 5 euros a les unitats familiars del municipi, vals que es podran utilitzar en fer una compra mínima en els comerços adherits\nL’Ajuntament de Falset ha posat en marxa per segon any la campanya “Vals fem Falset”, una campanya d’impuls del comerç local que es perllongarà fins al 18 de gener. En el marc d’aquesta campanya, l’Ajuntament repartirà 3 vals de 5 euros a les unitats familiars del municipi, vals que es podran utilitzar en fer una compra mínima en els comerços adherits (per cada 10 euros de compra es podrà utilitzar un val de 5 euros).\nPrenent com a exemple la primera edició, en la qual es van repartir vals per valor d’uns 6.000 euros, l’Ajuntament hi destinarà enguany una dotació de 7.800 euros. La finalitat és que aquesta injecció econòmica generi un volum de negoci força superior a aquesta xifra, aprofitant també les dates de Nadal.\nCom es farà el repartiment de vals?\nEls veïns i veïnes que vulguin el seu talonari han d’estar empadronats a Falset i ser majors de 18 anys. Es pot sol·licitar un màxim d’un talonari de vals per unitat familiar, talonari que es pot sol·licitar a l’Ajuntament, de dilluns a divendres de 9 h a 14 h.\nBeneficis del comerç local\nEn paral·lel a la campanya Vals fem Falset, l’Ajuntament també ha endegat una campanya de conscienciació sobre els beneficis del comerç local. La campanya incideix en el fet que el comerç local ajuda els petits negocis, distribueix diners entre famílies de l’entorn, contribueix a disposar de més serveis i dona vida als carrers.


Acomiadament Kristian | El diari de'n Xesc\nWuaaah!!!! Avui sí que ha estat una nit genial!!\nLlàstima que en Marc estava malalt i no ha pogut venir. De fet, ha estat ell qui m’ha informat de que la penya es reunia al “Locus Publicus” per acomiadar en Kristian, que passava avui el seu darrer dia a Delft. He estat una estona amb ell, i l’hi aconsellat que es prengués una camamil·la per curar el seu mal de panxa. Es veu que avui ha menjat algo xungo i es trobava malament. Jo mentrestant m’he preparat un Earl grey. Hem xerrat una estona asseguts al sofa de la seva habitació i m’ha mostrat alguns dels seus dissenys industrials. I just quan partia ha vengut na Katie, i s’ha cuidat d’ell una estona. Ha vingut en el moment precís, com si vengués a rellevar-me.\nTrobar el bar en qüestió ha estat una mica d’odissea, jo i la meva bici perduts pel centre de Delft, i a més amb pluja!!! Sort que no tenc problemes per demanar, i dues punkies m’han indicat el camí, i fins i tot m’oferien una cervesa. Per un moment he pensat de quedar-me amb elles, ja que tenia poques esperances de trobar el local. He donat unes quantes voltes, fins que me plantejava tornar amb elles perquè m’estava morint de fred.\nLlavors, com si fos un miracle, he vist la bici de corredor de’n Jacob. Davant hi havia un bar amb el caretell de “Locus Publicus”. Sí!!!! Allà estaven tots fent birres de “qualité”, i quan dic “qualité”, me referesc a cerveses … ufff de tot tipus, jo me pres dues belgues, una Autisg.. no sé què, i després una Florelle dubbel, negra i d’un sabor… especial. Totes dues m’han encantat. A més, l’atmosfera era molt bona, i quan hem fet sessió de fotos, ja ha estat massa. Hem començat fent unes quantes fotos de grup, per acabar fent fotos en blanc i negre, modificant el temps d’exposició i tal. Les darreres no han sortit gaire bé, bàsicament molt mogudes, però n’hi alguna de molt bona. Estic molt content dels meus nous amics!!! S’aprenen un munt de coses. La primera és que s’ha de sortir per conèixer gent, i no s’ha de desaprofitar cap oportunitat!!!\nHem estat beguent i xerrant de moltes coses, i ja m’han indicat un bar, el Dee-bop, on posen Jazz i bones cerveses. Hi hauré d’anar!!! Dimarts (demà) hi ha sessió. Ummm…\nSobre la 1h hem fet sessió d’abraçades a ne’n Kristian, que ja no el veurem pus per Delft, i després tornada cap a casa en bici. He aprofitat per donar classes de castellà a n’Anca, que li fa molta gràcia això de xerrar en espanyol. La seva frase preferida és “Hola, qué tal?”. També ha estat una experiència, això de tornar una mica p’allà cap a casa. Perquè clar, només he fet dues cerveses, però cadascuna de 8%, que no són bromes!!! 🙂\nEl projecte? Bueno, hem quedat per divendres, perquè en SantPal volia mirar algunes coses, i jo aprofitaré per jugar una estona més amb NS2 i practicar amb C++.\nMentrestant, el meu iBook va provant claus WEP…\nThis entry was posted on Tuesday, February 28th, 2006 at 1:23 and is filed under ERASMUS a Delft.\tYou can follow any responses to this entry through the RSS 2.0 feed. You can leave a response, or trackback from your own site.\n4 Responses to Acomiadament Kristian\nMonday, 6 March 2006 at 23:07\nAixí m’agrada tiu! que coneguis bars per quan anem a veure’t xD i ens portis per lo millor de Delft ^.^\nTuesday, 7 March 2006 at 13:34\nEnhorabona Xesc!!! Ja veig que t’has oblidat de la Voll-Damm;….. aixó es bó…….així ens podràs aconsellar sobre les millors cervesses holandeses.\nAh per cert a veure si les lletres poden surtir una mica mes gran que no i veig un “pijo” segur que alguna cosa no he fet bé.\nBona idea això de l’Earl Grey. Ejem… per “preparar la panxa” abans de la cervesa de vuit graus X’-DD\nWednesday, 8 March 2006 at 19:45\n“Mentrestant, el meu iBook va provant claus WEP…”\nHaha, ja estàs maquinant… A lo millor hi ha qualque web amb hot spots per allà on estàs 🙂\nAh, gens malament sa morena aquesta eh! :p


Gordon Sondland presta testimoni davant la comissió que valora l''impeachment'\n5 min. Washington 20/11/2019 17:12\n651x366 L'ambaixador Gordon Sondland prestant jurament a la Cambra de Representants / ERIK S. LESSER / REUTERS L'ambaixador Gordon Sondland prestant jurament a la Cambra de Representants / ERIK S. LESSER / REUTERS\nDonald Trump ha destacat en més d'una ocasió que el que més aprecia és la fidelitat, però aquest dimecres ha rebut una important punyalada de Gordon Sondland, l'ambaixador nord-americà davant la Unió Europea. Sondland, que va donar un milió de dòlars per a la festa de la presa de possessió del president i va ser enviat a Brussel·les sense tenir experiència diplomàtica prèvia, ha utilitzat el seu testimoni públic a la investigació de l' impeachment per posar en marxa el ventilador i esquitxar tant la Casa Blanca com el departament d'Estat.\nHa explicat que "tothom estava al cas" que ell treballava per aconseguir que el president d'Ucraïna, Volodímir Zelenski, es comprometés a anunciar públicament una investigació sobre l'exvicepresident i actual aspirant demòcrata a la presidència, Joe Biden, i la suposada conspiració entre demòcrates i Ucraïna el 2016. Era la condició de Trump per rebre Zelenski a la Casa Blanca. "No era un secret", ha declarat Sondland, que també ha assegurat: "Vaig seguir les instruccions del president". ¿Hi va haver, aleshores, quid pro quo?, li han preguntat. "La resposta és sí", ha contestat ell.\nSondland ha sigut més ambigu a l'hora d'establir un vincle entre l'ajuda militar a Ucraïna per part de la Casa Blanca –per valor de prop de 400 milions de dòlars– i l'exigència al govern d'aquest país perquè es comprometés a anunciar una investigació sobre Biden amb la qual, segons els demòcrates, Donald Trump voldria treure un profit electoral. La Casa Blanca va retenir aquesta ajuda el 18 de juliol i només la va lliurar més tard, l'11 de setembre, quan ja es coneixia l'existència d'una queixa per part d'un informant, que va obrir el camí cap a un possible judici polític al president nord-americà.\nL'ambaixador també ha detallat que, davant l'absència d'una "explicació creïble" sobre la congelació de l'ajuda militar, va arribar a la conclusió que la seva represa estava vinculada al compromís públic que Trump exigia d'Ucraïna. I així ho va fer saber a un dels assessors de Zelenski. Amb tot, Sondland ha admès: "El president Trump mai em va dir directament que l'ajuda estigués condicionada a aquest compromís". La seva comunicació amb Trump sobre Ucraïna es feia a través de l'advocat personal del president nord-americà, Rudy Giuliani.\nRudy Giuliani, l'intermediari de Trump\nConjuntament amb Kurt Volker, exenviat especial dels Estats Units a Ucraïna, i Rick Perry, secretari d'Energia, Gordon Sondland ha explicat que va seguir les directrius de l'advocat de Trump. "No volíem treballar amb Giuliani", ha assegurat Sondland. Però ho van fer "per indicació expressa del president Trump", amb la qual cosa ell va entendre en tot moment, ha dit, que "Giuliani expressava els desitjos del president dels Estats Units". Sondland ha afegit: "Sabíem que aquestes investigacions eren importants per al president".\nVolker, Perry i Sondland formen el que es coneix als Estats Units com "el grup dels tres amigos" (així, en castellà), descrit per testimonis anteriors com un canal "irregular" de comunicació amb Ucraïna. L'ambaixador ha defensat amb contundència el contrari, i ha repetit en diverses ocasions que tant el secretari d'Estat, Mike Pompeo, com la mateixa Casa Blanca "estaven al cas" dels passos que anaven fent.\nHa implicat també el vicepresident Mike Pence, a qui l'1 de setembre, abans que es reunís amb Zelenski a Polònia, Sondland li va comunicar que els ucraïnesos "estaven preocupats que el retard en l'ajuda estigués vinculat a la qüestió de la investigació". Sondland ha recordat que el vicepresident es va limitar a fer un gest d'assentiment. Durant la reunió amb Pence, el president ucraïnès va treure el tema: "El vicepresident li va dir [a Zelenski] que parlaria amb el president Trump", també ha precisat Sondland. En un apart posterior, l'ambaixador a la UE va comunicar a la delegació de Kíev que creia que la represa de l'ajuda militar no tindria lloc "probablement" fins que Ucraïna fes un anunci públic per complaure la Casa Blanca.\nEl president Trump, que el 8 d'octubre va escriure un tuit en què qualificava Gordon Sondland de "realment un gran tipus i un gran americà", ha assegurat aquest dimecres: "No he parlat gaire amb ell. No és una persona a qui conegui bé, tot i que sembla una bona persona". Ha fet aquestes declaracions als jardins de la Casa Blanca abans de marxar de viatge a Texas, i no ha acceptat preguntes dels periodistes, cosa que no és habitual de Trump. Per sembrar dubtes sobre la lleialtat de Sondland, el president ha afirmat que l'ambaixador nord-americà davant la Unió Europea "va donar suport a altres candidats" durant la campanya del 2016.\nLa declaració de Sondland suposa un salt qualitatiu en la investigació de l' impeachment i una molt mala notícia per a Trump. Potser per això, el republicà Devin Nunes, a manera de salutació, ha deixat anar a Sondland: "No estem contents [amb la teva presència]".


El jugador del FC Barcelona Lionel Messi ha donat un milió d'euros per lluitar contra el coronavirus, dels quals una part anirà destinat a centres hospitalaris del seu país i una altra per a l'Hospital Clínic.\n"Leo Messi fa una donació per a la lluita contra el COVID-19 al Clínic. Moltes gràcies Leo, pel teu compromís i el teu suport", ha informat l'hospital barceloní a través del seu compte de Twitter.\n"Els equips del Clínic estan compromesos en aquesta lluita i agraïm tota la col·laboració que ens arriba. La destinarem l'abordatge multidisciplinari de la infecció pel nou coronavirus SARS-CoV-2, tant des de la investigació, com en l'atenció als pacients i seus familiars", expliquen en un comunicat.\nMessi no és el primer esportista que fa una donació per a lluitar contra la pandèmia del coronavirus. Aquest mateix dimarts es va confirmar l'ajuda de Pep Guardiola, també d'un milió d'euros, per combatre aquesta malaltia, i la del Reial Madrid, segons ha informat la presidenta de la Comunitat de Madrid, Isabel Díaz Ayuso.\nCRISTIANO RONALDO I PEP GUARDIOLA TAMBÉ AJUDEN\nEl futbolista portuguès Cristiano Ronaldo costejarà fins a 35 noves places de Vigilància intensiva (UCI) als hospitals de Lisboa i Porto. Mitjançant aquestes UCIs, equipades amb respiradors, monitors i tot el material mèdic necessari per a atendre qualsevol emergència provocada pel coronavirus, es reforçarà l'atenció als pacients.\nAixí mateix, l'entrenador del Manchester City, Pep Guardiola, també va donar aquest dimarts un milió d'euros per a material sanitari en la lluita contra la pandèmia del coronavirus. Els diners anirà destinat a la Fundació Ángel Soler Daniel, gestionada pel Collegi de Metges de Barcelona, i servirà per a comprar i produir material mèdic de primera necessitat durant aquesta crisi.\nEl Barça es prepara per afrontar un dolorós ERTO pel coronavirus\nEl deute del Barça ofega les finances del club en plena crisi del coronavirus\nGrans Messi i Cristiano! En aquests temps necessitem que els que mes tenen aportin per aquesta causa.\nescrit per Aqui 25/mar/20 18:31 h.


Comunitat de propietaris: definició, regulació i més - Finques la Clau\nHomeBlogComunitat de propietaris: definició, regulació i més\nQuè és una comunitat de propietaris?\nUna comunitat de propietaris és una entitat jurídica que inclou al total de propietaris de propietats d’un edifici. Aquesta, a més, ha de regir-se per unes mateixes normes de cara a gestionar multitud d’aspectes relacionats amb l’edifici, les zones comunes, la convivència veïnal i un llarguíssim etcètera.\nEl comú és que les comunitats de propietaris es donin en condició de règim de propietat horitzontal, regint-se, d’aquesta manera i en aquest ordre obligatòriament, per:\nEl que és l’article 396 del Codi Civil.\nLa Llei de Propietat Horitzontal aprovada el 21 de juliol 1960.\nLa normativa estatuària i el reglament intern.\nCal esmentar que a la Comunitat Autònoma de Catalunya les comunitats de propietaris i les seves actuacions estan regides pel Codi Civil de Catalunya, que és diferent al de la resta del país.\nCom es porta a terme la Constitució d’una comunitat?\nVegem com es porta a terme aquesta actuació.\nPer constituir la comunitat de veïns com a tal cal fer-se amb l’escriptura pública que sotmet a l’edifici a la Llei de Propietat Horitzontal; aquest es denomina Títol constitutiu de la Comunitat de Propietaris.\nAquest conté, com a mínim, la que serà una descripció el més detallada del conjunt de l’edifici, de cadascuna dels habitatges i locals i la quota de participació de cada propietat.\nA més, caldrà comptar amb un llibre d’actes en el qual es quedi constància del que ha passat en les juntes veïnals així com de qualsevol altre punt d’interès veïnal. Aquest ha de legalitzar presentant-lo en blanc a les dependències del Registre de la Propietat corresponent.\nA continuació serà necessària la celebració d’una reunió a la qual acudeixin tots els propietaris. Aquesta té el nom de Junta Constituent i en ella, valgui la redundància, es constituirà formalment la comunitat:\nnomenant un president, un secretari i un administrador.\nAprovant-se un fons econòmic per servei.\nObrint-se un compte bancari comunitària per rebre l’import de les quotes, subvencions i ajudes, per fer els pagaments i domiciliar els rebuts corresponents.\nAprovant-se la facilitació de l’Escriptura d’Obra Nova i Divisió Horitzontal, del reglament intern, l’estatut i la resta de normativa a tots els propietaris.\nredactant una acta de Constitució on quedaran de manifest les primeres decisions que es prenguin que passarà a ser la primera del llibre d’actes.\nL’últim pas és aconseguir el NIF corresponent a la Delegació d’Hisenda emplenant el model 037 de l’Agència Tributària i lliurant una còpia del nomenament del que serà el president, el seu DNI i l’Escriptura de Divisió Horitzontal.\nAcabarem per dir que no hi ha l’obligació de constituir l’entitat, si bé, és altament recomanable. Aquesta és l’única manera de regular les actuacions dels propietaris, sinó, cadascú podria fer el que considerés, alterant elements comuns, no pagant les quotes i, en general, desmillorant la convivència veïnal.\nRegulació de les actuacions de les comunitats de propietaris\nLa regulació de les actuacions comunitàries ve donada en els estatuts de la comunitat de propietaris. Aquests són un conjunt de normes que regulen aspectes com la forma en què es distribueixen les despeses comunes, el govern de la comunitat, l’ús i destí de l’edifici i cadascuna de les propietats i altres instal·lacions comunes, les pautes de manteniment i reparació de l’edifici i les seves parts, el relatiu a l’assegurança, etc.\nAquesta normativa només és d’obligat compliment si està inscrita al Registre de la Propietat; si no és així, els veïns no han d’actuar d’acord al que dictin.\nPer entendre què és i per a què serveix el registre de la propietat, et deixem aquest vídeo del canal de YouTube de la cadena del Col·legi de Registradors Corpme:\nFinalitzarem comentant que la figura de l’administrador de finques pot ser realment beneficiosa ja que compleix amb una sèrie de funcions que són la seva competència i que no fan més que fer que la gestió de la comunitat de veïns sigui correcta i eficient, ajudant, a més, en assumptes que poden ser desconeguts per als propietaris.


El nou pavelló cobert rebrà el nom de l'esportista local Margalida Fullana\n13 agost 2020 11:08\nLa Sala aprovà dimarts la proposta presentada per les entitats municipals\nJ.N. | 04 març 1999\nEl nou pavelló esportiu que es construeix vora la piscina municipal durà el nom de l'esportista llorencina Margalida Fullana. Així ho va decidir per unanimitat el ple del consistori fet dimarts. La decisió es va veure motivada per la petició de diverses entitats locals i veïns que arribaren a recollir fins a 380 signatures a favor que la ciclista apadrinàs aquesta nova infraestructura.\nDes de la Sala, el batle, Mateu Puigròs (GISC), mostrà la seva satisfacció envers aquesta determinació i afirmà que «el clam popular així ho va demanar i nosaltres així ho farem. Calia fer honor a l'esportivitat d'aquesta ciclista que du el nom del nostre poble arreu del món».\nDe fet, la proposta presentada pels veïns a la Sala ja argumentava que «des de sempre els pobles han recompensat els personatges que més han destacat en una determinada activitat, atorgant-los noms de places, carrers, edificis, etcètera». A l'escrit, els veïns també opinaven que si li donen el nom de Marga Fullana al poliesportiu, aquest edifici tindrà més categoria que si rep la denominació de la zona, coneguda com es Moleter.\nEn conèixer el seu nomenament per apadrinar aquest nou centre esportiu, Fullana es mostrà molt satisfeta i afirmà que «m'ha omplit d'orgull veure tantes persones del meu poble que hagin pensat en mi i la meva carrera esportiva per donar nom al poliesportiu».


(S'ha redirigit des de: IPAC)\nL'Inventari del Patrimoni Arquitectònic de Catalunya, iniciat l'any 1982, és un instrument que pretén divulgar i fomentar l’estudi dels béns patrimonials que l'integren. Aquest Inventari forma part de l'Inventari del Patrimoni Cultural Català, definit a la Llei 9/1993 de 30 de setembre, del patrimoni cultural català, i és gestionat per la Secció d'Inventari del Patrimoni Cultural Immoble de l'Àrea de Coneixement i Recerca de la Direcció General del Patrimoni Cultural, organisme depenent de la Generalitat de Catalunya.\nL'Inventari recull “edificis i construccions d'interès artístic, arquitectònic o històric, sectors i elements d'edificis, elements arquitectònics aïllats, petits conjunts i nuclis d'interès històric-artístic, tant de caràcter monumental com popular i tradicional”. Aquest elements patrimonials queden agrupats en les tres categories de protecció que estableix la llei del patrimoni cultural català: els béns culturals d'interès nacional (BCIN), els béns culturals d'interès local (BCIL) i els béns integrants de l'ampli concepte de patrimoni cultural.\nObtingut de «https://ca.wikipedia.org/w/index.php?title=Inventari_del_Patrimoni_Arquitectònic_de_Catalunya&oldid=20913851»\nLa pàgina va ser modificada per darrera vegada el 20 març 2019 a les 19:15.


Wilde, que tornarà amb més ganes que mai després de la sanció de diumenge passat, vol guanyar la Lliga el dissabte 23 - FC Barcelona\nHomeSeccionsFutbol SalaPrimer EquipNotíciesWilde, que tornarà amb més ganes que mai després de la sanció de diumenge passat, vol guanyar la Lliga el dissabte 23\nWilde, que tornarà amb més ganes que mai després de la sanció de diumenge passat, vol guanyar la Lliga el dissabte 23\nWilde és el segon màxim golejador de l’equip al play-off amb 7 gols. Lozano és el primer, amb 9 però amb un partit més En el primer partit de la final, Wilde va tancar el marcador amb el 3-5 definitiu marcat al minut 43\nWilde, en una imatge del segon partit de la final jugat divendres passat / FOTO: ÀLEX CAPARRÓS-FCB\nWilde Gomes da Silva és un pivot amb molta experiència. L’ariet del FC Barcelona Alusport és, juntament amb Sergio Lozano, la principal amenaça d’un equip, el de Carmona, que aquest dissabte a les 18.30 hores tindrà la primera oportunitat de proclamar-se campió de Lliga. Wilde, que torna després de complir sanció per l'incident que va protagonitzar després del partit amb el tècnic visitant Duda, té moltes ganes de sentenciar la Lliga: “Esperem guanyar la Lliga dissabte. Per això, però, caldrà lluitar-ho tot i, sobretot, fer molt bé la nostra feina”.\nPatiment des de la graderia\n“Vaig patir moltíssim. No és el mateix jugar a la pista que veure’ls jugar, però l’equip va jugar molt bé, sobretot en tasques defensives. Van estar espectaculars. Vam donar la cara, ja que divendres no vam estar com ens hauria agradat. Ells tenen un equip excel·lent, però penso que diumenge passat vam jugar un partit perfecte”, explica Wilde sobre el patiment de seguir un partit assegut a la llotja del Palau Blaugrana.\nCapacitats per sentenciar la Lliga\nEl pivot del Barça Alusport té molt clar que l’equip sortirà a totes aquest proper dissabte. Ja es va guanyar un cop i els de Carmona tenen la capacitat de tornar-ho a fer: “Quan vam guanyar allà, ja sabíem que teníem la capacitat de fer-ho. Tornem a Múrcia amb la mateixa il·lusió que aleshores. Esperem guanyar la Lliga dissabte. Tenim equip per fer-ho”.\nWilde, que va jugar en la seva anterior etapa com a professional a Múrcia, sap perfectament quin ambient es trobaran al Palacio de los Deportes: “Espero un pavelló ple, amb un ambient molt bonic. Sabem que la gent esperona molt el seu equip, però estem capacitats per guanyar, com ja vam demostrar aquest diumenge passat. Cal defensar molt bé, aprofitar les ocasions que tinguem i si podem matar el partit, millor”.\nL’incident amb Duda\nWilde no vol remoure el que va passar divendres al Palau. El jugador del FC Barcelona Alusport només desitja centrar-se a jugar i a tractar d’ajudar el seu equip: “El que va passar és passat. Ja em van sancionar amb un partit i val la pena no donar-hi més voltes. Ara tinc una nova ocasió per ajudar l’equip a guanyar la Lliga. Ho intentarem. Sabem que serà complicat guanyar allà, però caldrà lluitar-ho i, sobretot, fer la nostra feina”.


Del 5 d’octubre al 15 de desembre, amb 11 grups més que l’any passat || Entrades a la venda a partir de demà a l’Escorxador\n© Nou curs a La Saleta - La Saleta de Lleida obrirà diumenge la nova temporada amb dansa per a nadons a càrrec de Marta Casals (11.00), el clàssic Músics de Bremen, amb Valdiri Matafaluga (12.00, a la foto), i una classe oberta de swing (13.00).\nDemà dijous es posaran a la venda les entrades per als espectacles de la 28 Mostra d’Arts Escèniques de Lleida Josep Fonollosa Fono, que es desenvoluparà del 5 d’octubre al 15 de desembre i que ha registrat un augment de companyies amateurs i de propostes escèniques: un total de 28 companyies, onze més que l’any passat, pujaran a l’escenari del Teatre de l’Escorxador. Així, el certamen comptarà amb la participació del grup escènic de l’Ateneu Popular de Ponent i amb les companyies de teatre amateur AEM-Belles Arts Teatre, Kalmusik, Quarta Paret, Muscuart, Encantaria Teatre, TOAR, GR3, Ragatza’s i Teatre del Talion. La programació també inclourà actuacions d’estudiants de la Universitat de Lleida a través del Grup d’expressió corporal d’INEF, el departament d’Anglès i Lingüística i el Grup de Dansa Contemporània de la UdL; dels grups de jubilats o pensionistes Sake Teatre i Grup d’Assaig La Mercè i de les escoles lleidatanes Espai Dansa, Dancescape i Zona Making Of. També tindran protagonisme a la Mostra les companyies de centres educatius Godots de Fedac, Teatre de Motxilla de l’IES Guindàvols i AFA Escola Parc de l’Aigua; d’associacions veïnals: Bordeta Escènic i Taller de Teatre de Llívia; i de la Fundació Ilersis. Així mateix, la programació comptarà amb artistes lleidatans de diferents disciplines que provaran obres noves: La Pantomima, Berta Puigdemasa i Alba Mascarella, Mag Adriaco i Pallasso Tortelini.


La botiga en línia Pharao a Motardinn\nPharao Pantalons Llargs Travel Leather/Textile 1.0\nPharao Jaqueta Summer Travel\nPharao Jaqueta Travel 2.1\nPharao a motardinn - la millor selecció de productes al millor preu. Mai havia set tant fàcil navegar i comprar per internet articles de . I el millor de tot és que et portem el material de que necessitis directament a la porta de casa. La majoria de productes Pharao s’envien ràpidament, 24 hores després d’haver fet la compra a motardinn. Com a distribuïdor autoritzat de Pharao tenim un ampli coneixement de tots els productes i últimes tecnologies. Podem assessorar-te amb els millors consells per utilitzar i cuidar el material Pharao de la millor manera. Sempre que ho necessitis rebràs el millor servei del nostre equip d’esportistes experts. Creiem que una part important per a la satisfacció del client és garantir que la compra es fa en un entorn 100% segur i confidencial. Volem que estiguis 100% satisfet amb la teva compra a motardinn, però si per algun motiu això no passés, tens 30 dies per fer la devolució de la compra. Si tens una pregunta o necessites que t’assessorem, no dubtis a contactar amb el nostre equip d’atenció al client de motardinn. Estarem encantats en donar resposta a totes les teves preguntes i a ajudar-te en tot el que necessitis!


Rècord de participants al Torneig F5, amb 122 equips\nCom a novetat, totes les categories tindran fase de classificació a una competició de nivell Or o de nivell Plata.\nUn total de 122 equips repartits en cinc categories participaran al Torneig de F5 Taradell durant tot el mes de juliol. Aquesta xifra marca un nou rècord amb 117 equips. De fet, tot i incrementar les places, hi ha equips que no han pogut entrar al campionat. En total hi participaran 10 equips de categoria prebenjamí, 20 de benjamí, 40 d'aleví, 28 d'infantil i 24 de cadet, que disputaran els partits des del 25 de juny al 27 de juliol en un dels quatre camps muntats sobre la gespa artificial de La Roureda.\nUna de les novetats d'aquesta edició és que totes les categories tindran fase de classificació per enquadrar els equips a una competició de nivell Or o de nivell Plata. Aquest sistema de competició es va instaurar l'any passat a les categories benjamí, aleví i infantil amb molt bona rebuda dels participants i enguany s'ha decidit implementar a cadet i prebenjamí.\nLa primera setmana i mitja del torneig, tots els equips disputaran una fase de classificació amb grups de quatre equips. Els dos primers de cada grup passaran a fase Or de la seva respectiva categoria i els dos últims passaran a fase Plata. Durant la tercera, quarta i la meitat de la cinquena setmana es disputaran la fase de grups per decidir la fase final.\nL'altra novetat és que no es farà fase de consolació de cada categoria. Així, la fase final es centrarà amb els quatre últims dies de torneig. Dimecres 24 i dijous 25 de juliol, es disputaran els quarts de final de cada categoria; el divendres 26, es disputaran les semifinals, i les finals i partits de tercer classificat es disputaran com el dissabte 27 de juliol a la tarda-vespre.\nPer segon any, l'organització posa a l'abast de tots els participants una app a través de la qual es podran consultar resultats, classificacions i es donaran notificacions d'incidències o comunicacions oficials. L'aplicació es pot trobar sota el nom UD Taradell.


Marca personal per gestionar la fama, amb @AlexiaHerms\n8 Maig, 2021 Per Guillem Recolons\nDel capítol 7 del llibre "Si no contribueixes, no importes", Ja he tractat tres parts, La 7.1 Personal Branding per trobar feina, La 7.2 al costat d'Alejandra Bara, Personal Branding per millorar en el treball i a la 7.3 amb Nancy Vázquez Personal Branding per emprendre.\nAnem a la 4a part, La 7.4, dedicat al personal branding per gestionar la fama, per a la qual tinc una de les persones que van forjar Soymimarca, Alèxia Herms, expert en marca personal i corporativa, en màrqueting digital, i televisió i ràdio habituals tertuliana per analitzar el comportament digital de les celebritats.\nQui és Alxia Herms?\nControlar la marca personal o deixar-la a la deriva?\nAutenticitat, marca personal o marca de caràcter?\nÉs fàcil per a una "celebritat" gestionar les seves comunitats?\nEl personal branding per gestionar la fama actual, ajuda al futur?\nCom gestionar moments puntuals i moments vall?\nQuè passa amb el CEO d'estruç?\nInfluencers o micro-influencers?\nLes marques volen treballar amb influencers capaços de generar negoci\nOn veure Alxia Herms en acció\nSobre Allxia, T'he de dir que és una experta en comunicació digital, nivell 1, però que en els seus primers passos professionals va formar part de Soymimarca ni més ni menys que cinc anys, i qui, per tant, coneix, I un munt, marca personal.\nJunts hem lluitat batalles amb gent molt interessant. Recordo un dia, a l'Agència, He rebut una trucada d'un canal de televisió, Crec que recordo que va ser la Tele Espanyola 5. Volien entrevistar-me sobre la reputació digital i personal dels protagonistes d'un programa de xafarderies molt famós., encara hi ha, Anomenat “Salvat”. Els ho he dit., que ho van sentir, que no els vaig poder ajudar (en la meva vida havia vist l'espectacle), però que Alxia Herms, Consultor soymimarca, Sí que podria fer-ho. I Alxia amb molt de gust acceptada, va estudiar a fons l'entrevista i la va sobrepassar amb una nota.\nDes de llavors, Alexia ha combinat la seva activitat professional de màrqueting amb aparicions en diversos programes de televisió i ràdio que analitzen la vida de celebritats. Per això crec que és el perfil adequat per tractar un tema que algun dia et pot afectar: com entens el personal branding per gestionar la fama? Aquí anem...\nGuillem: Al·lxia, Recordo quan vam obrir Soymimarca, en aquella llunyana 2010. La paraula “fama”, en el context de la marca personal, no s'ha referit a “celebritat” però a l'etiqueta ens posen en diferents entorns. Vostè sap, Jo a casa meva tinc fama de “maldestre” a l'escola el tenia com a hooligan i crec que en la professió que tinc per alguna cosa fora del centre. Però si triem el significat de “fama” com ara l'índex de notorietat d'un individu, es tracta d'alguna cosa seriosa, creus que s'ha de gestionar o és millor deixar-lo a la deriva?\nalexia: Depèn. Parlant més del teu entorn personal, has de ser tu mateix, Autèntic. Si parlem del món de les persones amb imatge pública, que hi viuen, que necessiten col·laboracions amb marques, la gestió d'aquesta fama és IMPRESCINDIBLE.\nAvui, quan una gran marca té previst buscar una figura pública per representar-la, hi ha una transacció de valors, de la marca a la celebritat i la celebritat a la marca. Hi ha d'haver puntes, és per això que analitzar aquesta fama és clau, perquè quan les marques fan el reflex de qui i per què, mirem atributs externs d'imatge, reputació digital, contingut a les xarxes socials, i la premsa digital associada. Així, tot construeix aquesta fama, i a partir d'aquí les marques decidim qui fan o no amb, i quant estem disposats a pagar per aquesta transacció de valors, notorietat i vendes.\nGuillem: Al final és un conjunt harmònic.\nAl·lxia: És un còctel molt complex amb moltes variables, algunes obertes per l'entorn digital. Potser no ho sembli., però hi ha una reflexió molt profunda, ja sigui per a grans celebritats o ambaixadors com influencers o líders d'opinió que no són tan "macro", són més locals. Hi ha una anàlisi de la seva fama, el que han fet, el seu passat, el que els agrada o no els agrada.\nVolem evitar que algú faci alguna cosa que perjudiqui la marca i per això és fonamental investigar a fons.\nGuillem: Vaig treballar per a 5 anys en una agència de publicitat amb un cap anomenat José María Rubio. Potser el nom no et dirà res., però si et dic que és el Sr. Barragán, un dels còmics més grans de l'escena espanyola, probablement us sembli quelcom per a vosaltres. Sempre discutim sobre la persona i el caràcter, és inevitable. Coneixem casos de persones que han creat un personatge que els ha superat. creus que algú famós hauria de conservar la seva essència personal o hauria de ser fidel al caràcter que han creat?\nAl·lxia: Tots hem de ser fidels a la nostra essència. Quan anem al món publicitari, Veig que si has de cuidar el personatge creat, perquè això és el que la gent està comprant. També crec que hi ha d'haver alguna veritat en aquest personatge, perquè si la gestió no és molt complexa. Però no oblidem que les marques "compren" un producte d'èxit: la marca personal i la visibilitat d'algú que coneixes. És a dir, Creada, gos real, hi ha coherència.\nEn la meva carrera, de vegades he contractat un producte nascut d'una marca personal, i a l'hora de conèixer-la hi ha hagut una gran dissociació amb el que projecta a les seves xarxes socials. És llavors quan el concepte d'autenticitat és rellevant, quan t'adones que has comprat alguna cosa associant-la amb atributs que no existeixen.\nQuan volem fer una col·laboració amb algú que sempre intentem conèixer a la persona, no sempre és fàcil, abans de la Covid era molt complex- i comprova que el que projectes i el que està alineat. I vam preguntar sobre el nivell de marca al qual representaran. Si diuen que sí i no ho és., comencen els problemes entre marca i influencer, ja que no hi ha partit.\nGuillem: Al final, l'ètica intervé en el procés.\nAl·lxia: Així és. Ho he trobat tot, que donaria per a un podcast només anècdotes d'aquests desajustos. Seria una bona classe per a les universitats: "Com negociar amb influencers i casuístics que pots trobar". La paraula ètica aquí és clau, sobretot quan és escassa.\nGuillem: Hi ha un tema que molta gent es pregunta sobre la gestió del PRSS de celebritats. al principi, aclaparats per tenir comunitats de centenars de milers o milions de persones, molts van recórrer al gestor de la comunitat, però allà va trobar a faltar aquella fantasia del fan del contacte directe, de la possibilitat de poder interactuar amb la famosa persona.\nVam veure el cas d'un president del govern que quan va signar els seus tuits amb les sigles MR (no direm noms) volia dir que l'havia creat personalment. Yo, al llibre “Si no aportes, no importes” Explico que celebritats com CR7 o Messi requereixen una agència per gestionar els seus comptes, però amb la possibilitat d'intervenir personalment quan ho considerin oportú. creus que hi ha un sistema perfecte perquè els famosos gestionin correctament les seves comunitats?\nAl·lxia: Pregunta complexa. L'estratègia ha d'anar per davant, però sempre al servei de la veritat, Autenticitat. Tinc coneguts que gestionen les xarxes de persones amb imatge pública, I és complex, perquè una cosa és l'estratègia i els pilars dels continguts associats als valors i després hi ha l'espontaneïtat, la naturalitat de publicar el que volen perquè ho senten en la seva ànima. Al final, són persones.\nAixí que no semblen un producte, naturalitat ajuda a humanitzar. És la màgia de deixar que la gent s'expressi. Necessiten control, determinats filtres de l'agència i la creador de contingut però també aquest toc de veritat. De vegades veig perfils d'Instagram perfectes, No només t'ho creies., ningú té una vida perfecta. Aquesta aparent aspiracionalitat que ens va agradar al principi, però ara agraïm la veritat. L'espontaneïtat ben gestionada té tot el sentit.\nGuillem: I una mala nit la té qualsevol persona. (gràcies per la frase, Petit de la calçada eterna).\nAl·lxia: Sí, sabem l'escalfor d'algú que ha creat un tuit que s'ha fet viral, Es penedeix, l'esborra, però a la xarxa tot queda. Això és part de la gestió de la imatge pública d'una celebritat que coneixereu en determinats moments.\nGuillem: Recordo una vegada que ho teníem a les nostres mans per gestionar la marca personal d'un jugador de bàsquet de l'NBA amb una comunitat immensa. El nostre focus de treball no era la comunicació, però com va poder aprofitar la seva futura fama creant una fundació, un producte o un servei creus que el curt termini es menja a llarg termini també en la gestió de marca de celebritats?\nAl·lxia: Si mai em demanes que ho faci. 5 o més anys, després de la boom Xarxes, Et diria que buscaven monetització a curt termini.. Avui, amb la meva experiència, Veig que s'està fent una selecció més qualitativa de col·laboracions en el cas dels famosos: no barregis marques que puguin competir, treballar per a marques de diferents sectors, com a esport, Poder, moda de luxe, moda convencional.\nSobre celebritats, tot més professionalitzat i més contemplació a mitjà-llarg termini. No obstant això, entre influencers, sembla que tot val la pena i qualsevol oportunitat és bona per monetitzar. Hi ha hagut una "neteja" d'influencers i hi ha hagut qui ha estat coherent, el que comuniquen des de l'autenticitat.\nEls famosos veuen una línia estratègica més forta i a més llarg termini que no es reflecteix en els influencers.\nGuillem: Recordo fa molt de temps el cas d'un famós cuiner que en 5 anys treballat per a tres marques idèntiques pel que fa al segment de negoci.\nAl·lxia: El consumidor en sap més, i ja no perdona aquests comportaments. I els directius darrere dels famosos ja pensen en col·laboracions anuals per evitar aquestes coses. En definitiva, demanen més lligams, major compromís amb la marca, que és positiva. El mercat està madurant.\nGuillem: cridar impuls a aquesta idea d'aprofitar el moment de la fama. Hi ha celebritats efímeres, com els esportistes, i altres a llarg termini, com a actrius, Cantants, Escriptors. Però no creieu que ni tan sols una celebritat a llarg termini hauria d'aprofitar l'impuls per crear alguna cosa gran, Altruista, i mantenir-lo en el focus durant molt de temps?\nAl·lxia: Sens dubte. Crec en l'estratègia, però també en l'oportunisme reflexiu. Quan estiguis en un bon moment, sovint no penses en el que pot venir, però és el moment d'elaborar el pla de futur: Ara sóc aquí., però on vull estar 10 Anys? com vull construir i gestionar el llegat del que he estat fent?\nPer a mi aquesta reflexió és necessària en algú amb imatge pública. Definir companys de viatge. L'estratègia entre marca i celebritat és una cosa viva. El que té sentit un dia pot deixar de tenir-lo un altre dia i valorar altres persones, Marques, Col·laboracions.\nPer exemple, hi ha influencers que han estat mares, i després de la maternitat han reorientat els seus canals i la comunicació. Té tot el sentit, ja que arriben a altres públics amb altres necessitats, Interessos. Hem de reflexionar sobre el present per planificar el futur i aprofitar els moments àlgids.\nGuillem: També hi ha casos d'una celebritat que ha passat per una malaltia i s'ha bolcat a crear una fundació, Com Josep Carreras leucèmia.\nAl·lxia: Exactament, ja sigui ajudant en problemes d'altres persones o donant suport a una startup. Amb visibilitat, amb experiència personal o amb coneixements.\nGuillem: Els grans CEO continuen amb la tècnica de l'estruç, sense donar la cara digitalment parlant. I hi ha estudis de venda social que vinculen una major presència en línia d'un CEO amb majors vendes i major conversió. Hi ha casos de fama i coneguts, com la d'en Branson, Bill Gates, o Elon Musk. No creus que el CEO de l'estruç perd una oportunitat única d'humanitzar la marca que representa? creus que és només un tema generacional o també una actitud?\nAl·lxia: Depèn. Hi ha directors generals i directors generals. Branson o Jeff Bezos tenen una marca personal molt potent que es pot utilitzar com a actiu per a la marca corporativa. Però hi ha altres CEO que millor que es quedin darrere de l'escenari, al fons. Potser no tenen el carisma adequat., o no hi ha una bona història al darrere, o aquestes habilitats falten Suau comunicació.\nNo és un CEO bo o dolent, potser són portes brillants a l'interior, però la seva imatge pública no és prou adequada per portar-lo a ser un actiu de marca. així que, en el marc de les grans corporacions, la resposta a la teva pregunta és: Depèn. Simplement cal preguntar-se si la visibilitat del CEO és o no. I crec que els dos camins són vàlids. Al final, les empreses són persones, però donar visibilitat a la figura del CEO depèn de si és adequada o no per a la marca.\nReconec que treballar en una empresa amb un CEO visible em sento com, perquè veig un gran líder al darrere i això és inspirador per captar talent. I això no vol dir que no hi hagi altres empreses "sexy" amb les quals treballar amb el CEO estigui més en segon pla.\nGuillem: Crec que en un futur proper, moltes empreses exigiran que el CEO sigui un gran comunicador.\nAl·lxia: Sí, és una competició que s'incorporarà al lideratge i la visió. El CEO ha d'inspirar al seu equip. De vegades hi ha comandaments intermedis que ostenten aquest lideratge natural, però si el capità del vaixell és un gran comunicador, això impulsarà la resta de l'equip i crearà orgull de pertinença.\nGuillem: Recordo que treballàvem fa anys, el model de negoci d'un super influencer de YouTube., amb una comunitat superior a 12 milions de persones. Aquesta és la fama.. Va ser una experiència agradable.\nHi ha molt debat aquests dies sobre aquests nous influencers digitals que sorgeixen de llocs com YouTube, Instagram, TikTok… com si el suflé estigués esbufant. Sembla que les marques prefereixen apostar per més perfils “normal”, els que s'han conegut com a “micro-Influencers”, persones que exerceixen influència com a bons comissaris o creadors de contingut, i amb comunitats de màxims 10.000 Persones. Creus que els grans influencers no han estat capaços de gestionar la seva fama o tenen seguidors simplement cansats de veure tanta publicitat encoberta?\nAl·lxia: Crec que el soufflé no és esmaltant, però la figura de l'influencer està evolucionant. Fa uns dies em van convidar a un debat a ClubHouse sobre aquest tema. De la mateixa manera que el CEO ha de millorar la seva comunicació pública, influencers han de ser grans comunicadors, perquè les marques demanen la figura de la Serpentina, capaç d'emetre en temps real amb èxit...\nNeixen nous influencers que ofereixen a les marques noves maneres d'arribar al seu públic. Sobre el tema de les micro, Et diré que les marques encara necessiten macro-influencers, Celebritats... com a grans amplificadors per al nostre públic.\nÉs cert que hem incorporat micro-influencers. Proporcionen connexió emocional, és com t'ho va dir un amic, hi ha més capil·laritat a la zona de públics molt diferents. El pla d'influencer d'una marca ja inclou els micro-influencers com a essencials, tot i que encara tens les grans.\nCom deia, hi ha hagut "neteja" i hi ha hagut qui ha treballat bé la seva marca personal i donen consistència. Una influencer que parla de nosaltres i en pocs minuts parla de la competència ja no ens serveix, no dóna cap confiança.\nYo, Resum, Et diria que el soufflé està més inflat que mai, fins i tot en preus. La tiktokers Són molt cars. Ara les marques estan en Contracció, i és difícil trobar bons twitchers, bons streamers. Crec que és un bon moment., amb les xarxes de streaming de podcasts s'estan reinventant, i en conseqüència el món del màrqueting d'influencers.\nAl·lxia: Hi ha un KPI molt important que fa uns anys no es va mesurar, que és la venda. Les marques volen treballar amb influencers capaços de generar negoci. És un misteri que ven i qui no. Es tracta de treballar amb aquests influencers per esbrinar qui té aquesta capacitat.\nHi ha vida més enllà de les impressions, Vistes, I són les vendes. I aquí no ens importa el que tingui la influencer: ho ven amb 1 milió, 30.000 O 5.000 Seguidors. Aquest món s'ha democratitzat; la venda és un indicador clau per a les marques.\nQuan invertim diners en algú volem veure un retorn, un retorn influencer de la inversió. Abans pagàvem i el procés s'havia acabat i ara hem mirat d'arribar als indicadors i analitzar com arribar-hi millor, les exigències de les marques són diferents, més enfocat i centrat en les dades, perquè ara tenim més eines per aconseguir-ho.\nAllxia és els divendres al matí a El Sisè, a Aruseros, i també eventualment amb Jordi Basté a l'emissora de RÀDIO RAC1. I, Naturalment, a la majoria de xarxes socials.\nStock Photos des del vector Unitone, Rangizzz, Píxel rawpixel, Art impressionant, Mikael Damkier, Denis Andricic / Shutterstock\nCategories Marca personal, Si no aportes no importa Etiquetes alexia herms, Celebritats, fama, gestionant la fama, influencers, personal branding famós Navegació de post


Jordi, l'"entabanador, intuïtiu i calculador" ciberestafador espanyol detingut\nEl ciberestafador més buscat per les forces de seguretat va estar dos anys vivint a la clandestinitat, d'hotel en hotel i amb una vida en solitari allunyada de grans luxes i ostentacions, malgrat tenir sicaris al seu càrrec i presumir d'haver tingut accés a 300.000 euros al mes gràcies al benefici generat per la xarxa de pàgines web amb què duia a terme els seus fraus oferint productes tecnològics amb descomptes que mai no arribaven als clients.\nEl líder de la considerada com l'organització més important dedicada a les ciberestafes a Espanya és Jordi A.F., un jove espanyol de 23 anys procedent d'una família de Lleó molt humil de la qual es va distanciar per complet quan va anar perfeccionant i incrementant les seves estafes online.\nNo tenia grans coneixements informàtics ni estudis, encara que sí que és "entabanador, intuïtiu i calculador". Quan li van posar les manilles en un hotel cèntric de Madrid no va dubtar en elogiar el treball en equip dut a terme per la Guàrdia Civil. Sospitava que algú del seu entorn l'havia 'venut' perquè tenia una alta consideració cap a si mateix i va arribar a creure que era impune, per la qual cosa fins i tot es va burlar d'algunes de les persones estafades.\nEll i dues maletes\n"La seva vida es resumia a les dues maletes amb què es movia sempre", assenyalen els investigadors, que posen de relleu la detenció tant de l'esmunyedís Jordi A.F. com del seu nucli d'afins: un informàtic al qual va conèixer per Internet i que va col·locar al capdavant del disseny de les web 'mirall' de pàgines online fiables i del posicionament en cercadors d'Internet i un tercer encarregat de les "mules", les persones que obrien els comptes bancaris al seu nom des de la que es canalitzaven les transferències bancàries.\nEls tres han ingressat a presó sense fiança per ordre del Jutjat de Primera Instància i instrucció número 4 de Requena (València). Li seguien la pista tant la Policia Nacional com la Guàrdia Civil, així com policies autonòmiques en virtut a les 26 requisitòries de detenció i ingrés a la presó. No tenia DNI en vigor i utilitzava identitats falses, segons expliquen fonts de la investigació.\nEls agents coordinats pel Grup de Delictes Telemàtics de la Unitat Central Operativa (UCO) de la Guàrdia Civil que van emmanillar a Jordi A. F. en un cèntric hotel de Madrid no li van posar cara fins als últims tres mesos, quan es va intensificar la seva recerca davant de la constatació que preparava el seu pròxim cop: volia guanyar un milió d'euros amb la campanya comercial de descomptes del BlackFriday del proper mes de novembre. I després retirar-se a viure dels diners generats durant aquest temps. Una de les línies d'investigació obertes afecta el possible blanqueig de diners fora d'Espanya.\nOrdenava pallisses a col·laboradors\nEls policies han intervingut vídeos en els quals s'aprecia com ordenava pallisses a col·laboradors que no mantenien la disciplina dins de l'organització criminal desarticulada en l''operació Lupin', com van batejar els agents a Jordi A.F. en honor a Arsenio Lupin, el lladre de guant blanc de les novel·les de l'escriptor francès Maurice Leblanc convertit també en uns dibuixos animats.\nTampoc no va dubtar en fer-se passar per la pròpia UCO i l'Audiència Nacional -el Jutjat Central 6 va arribar a preguntar als investigadors, alertat per la usurpació- per acovardir algun col·laborador del que sospitava que s'havia quedat amb diners d'una estafa.\nEn un dels àudios intervinguts, s'escolta el Jordi dirigir-se a una de les seves "mules" retraient-li que li hagués robat part dels diners sostrets a les víctimes de les estafes online. "No perdré més temps amb tu, ja tinc una persona treballant per donar-te un escarment. No et preocupis que tot arribarà", li diu.\n"Jo tinc contactes en la Policia i enviaré un ofici per saber qui és el titular d'aquest compte bancari. Tinc molts recursos, sóc una persona poderosa. Campió, no et preocupis que això no quedarà impune. Hi ha només un 0,01% de què surtis amb la teva", adverteix el seu col·laborador en un missatge d'àudio.\nS'aprofitava de persones de zones marginals\nEn altres ocasions captava col·laboradors de zones marginals, arribant a pagar 50 o 100 euros a persones en risc d'exclusió social, preferentment d'entre 19 i 21 anys, que accedien a obrir-se comptes bancaris per cedir-les després a l'organització criminal. Al seu informàtic li pagava uns 25.000 euros i a l'encarregat de les "mules", 7.000 euros. "En aquest sentit era generós", assenyalen les fonts.\nEn ser detingut, es van intervenir uns 80 cupons de loteria: Jordi havia convençut una venedora de loteria perquè, a canvi de comprar-li tots els cupons del dia, aquesta s'obrís un compte bancari per cedir-la. En un dels vídeos s'aprecia que se servia de tecnologia 'contactless' per extreure directament els diners a diversos caixers automàtics alhora, dins de rutes realitzades per tot Madrid en les quals adoptava fortes mesures de seguretat.\nLa gran quantitat de diners en efectiu que manipulava el ciberestafador més buscat d'Espanya procedia de compres fallides de productes electrònics com telèfons mòbils i videoconsoles, encara que a l'estiu s'ofertaven aires condicionats i a l'hivern gasoil de calefacció. Com en altres ocasions, l'hotel on va ser arrestat a Madrid el tenia reservat durant un mes complet, pagat per endavant, encara que això no impedia que, si ho creia oportú, pogués abandonar l'establiment sense donar cap avís.\nEl frau el duia a terme a través de webs que utilitzaven el logo d'altres pàgines fiables. L'UCO ha activat una pàgina web per canalitzar totes les denúncies dels afectats i la Policia Nacional va xifrar en 2.400 el nombre de víctimes quan va informar de l'arrest de 45 "mules" relacionades amb l''operació Lupin'. Segons els seus càlculs, els diners estafats s'acostarien als 900.000 euros.